ming030890/wiki-yue-high-quality huggingface dataset:
紅冠水雞

紅冠水雞（學名：Gallinula chloropus），又叫黑水雞，係秧雞科黑水雞屬下一種雀，主要出現喺舊大陸地區。
雌雄一樣樣，頭、頸同上背部分係灰黑色，下背、腰至尾上覆羽及兩翼覆羽係暗橄欖褐色；飛羽和尾羽係黑褐色。特徵係嘴係紅色、嘴嘅尖端黃色、體側有白橫斑，臀兩側有白斑。
繁殖期大概喺3-7月，雌雄水雞會一齊築巢同養育雛鳥，每次會生5-8粒蛋。
雛鳥為早熟性，全身都係毛茸茸嘅黑色毛，嘴嘅顏色同成鳥一樣。雛鳥出生無耐就識行，會跟住雌鳥身邊學搵食食。
紅刺林投

紅刺林投（粵拼：hung4 ci3 lam4 tau4；學名：Pandanus utilis）係露兜樹科露兜樹屬嘅常綠灌木或喬木仔，原產地喺馬達加斯加。

形態
成樖嘢好直，有分支。喺主幹下邊同榕樹一樣有氣根，但同榕樹唔一樣嘅係，佢啲氣根係好似啲章魚噉散出去嘅。而樹葉方面，唔單止多，甚至好密，重要排成螺旋嘅樣出嚟，而葉邊同中脈後邊有鉤刺。佢啲果係波形。

生長環境
佢鍾意有光同高溫兼濕度大嘅氣候生長。
紅合歡

紅合歡（粵拼：hung4 hap6 fun1；學名：Calliandra haematocephala）；第個名係紅毛球（hung4 mou4 kau4）或朱纓花（zyu1 jing1 faa1）；佢係怕醜草科散尾葵屬嘅常綠灌木或喬木仔，原產地喺巴西嘅熱帶地區同毛里求斯。而家喺巴西、毛里求斯同臺灣、中國嘅福建同廣東地區都可以搵到佢。

形態
呢樖嘢有1——3米高到，細枝係啡色嘅圓柱形，而且表面好吤吓。
紅千層

紅千層（粵拼：hung4 cin1 cang4；學名：Callistemon rigidus）；第個名係樽刷木（zeon1 caat3*2 muk6）或金寶樹（gam1 bou2 syu6）；佢係桃金娘科紅千層屬嘅常綠喬木仔，原產地喺澳洲。

形態
佢嘅樹皮比較硬㭾㭾兼灰啡色，細隻嘅樹枝仔有梀，葉柄比較短。
紅古區

紅古區（粵拼：hung4 gu2 keoi1）係喺中國甘肅蘭州嘅一個市轄區，家陣約莫14.3萬人響度住緊。
納西族

納西族係中國其中一個少數民族，主要住喺雲南、四川同西藏交界，人口30萬。
納西瑟斯

16 世紀一幅油畫；描繪畫家心目中「納西瑟斯喺度仰慕自己個倒影」嘅情景。
納西瑟斯（英文：Narcissus；古希臘文：Νάρκισσος，Nárkissos）係希臘神話入面一個出名嘅角色。

故仔
納西瑟斯嘅故仔係噉嘅：納西瑟斯係個獵人，出嗮名生得好靚仔；根據傳說，佢因為覺得自己好靚而愛上咗自己（亦都有版本話佢變成噉係受到詛咒）；佢因為太愛自己拒絕嗮所有向佢求愛嘅女人，一世人就喺度愛慕自己水入面嘅倒影；而佢死咗之後，就化成咗水仙（學名：Narcissus）呢種植物。

影響
納西瑟斯個名就係英文字 narcissism（自戀噉解）嘅由來。
納迪婭·穆拉德·巴西·塔哈

納迪婭·穆拉德·巴西·塔哈（庫爾德文：نادیە موراد / Nadiye Murad，阿拉伯文：نادية مراد‎，1993年—）係一個信雅兹迪教嘅人權運動分子。2018年，佢同剛果醫生 Denis Mukwege 獲頒諾貝爾和平獎，表彰「佢哋努力阻止戰亂之中肆虐嘅性暴力」。佢係第一位攞到諾貝爾獎嘅雅兹迪教徒。
納西爾·比南利

納西爾·比南利（馬來話：Nasir P. Ramlee，1953年11月23號—2008年12月17號），馬來西亞演員同歌手，已故巨星比·南利個仔。2008年12月17號過身，終年55歲。
納谷悟朗

納谷悟朗 ，係日本嘅一個男配音員。

配音作品一覽
呢個表唔完整，歡迎加料。
納豆

納豆係種用經納豆菌去發酵黃豆整嘅日本嘢食，有好勁嘅氣味，傳統會溝埋豉油同青芥辣食。
納賽爾丁沙阿

納賽爾丁沙阿（波斯文：ناصرالدین‌شاه قاجار‎，1831年7月16號—1896年5月1號），係波斯卡扎爾王朝嘅第4位君主。1848年到1896年期間在位。
自動調溫器

自動調溫器（thermostat）係一啲用嚟控制系統提供嘅溫度嘅架生。
自動機理論

自動機理論（英文：automata theory）研究抽象機械，以及唔同種類嘅抽象機械喺解難能力上有乜唔同。自動機理論最基本嘅諗頭係抽象機械（abstract machine），一部抽象機械內部有一啲函數會攞一啲輸入，按輸入計出一個輸出，例如係以下呢個極簡單嘅抽象機械：
上圖呢部機械會攞一串符號做輸入，再話俾用家知，串符號入面 0 嘅數量係咪雙數：部機開始於 S1 狀態；當部機讀到一個 0 嗰陣，會進入 S2 狀態，而當佢再讀到個 0 嗰時，會返去 S1 狀態；如果佢讀到嘅係 1 或者第啲符號嗰時，部機唔會改變狀態；喺部機讀完嗮串符號之後，如果串符號入面 0 嘅數量係雙數，佢會處於 S1 狀態，否則佢就會處於 S2 狀態。呢部機械可以用多種嘅物理機制實現，係一部抽象機械。自動機理論會想像同研究種種抽象機械嘅特性以及佢哋喺解難能力上有乜差異，而呢啲研究對電腦嘅設計同改良好有幫助。
自動步槍

自動步槍，指自動上彈、連續開槍、具備全自動射擊能力嘅單兵步槍，通常利用推進彈頭嘅部分氣體或者後座力，一氣呵成恁退殼、上彈同再次開槍。即係話，祇要揸槍嘅人扳著扳機唔放，而支槍又唔羈彈嘅話，支槍就會一直開槍開到無晒彈為止。
自動步槍通常使用高初速嘅中/細口徑步槍子彈。而使用手槍子彈嘅騎兵步槍，後來就逐漸演變成咗衝鋒槍。
自動計劃

自動計劃（英文：automated planning）係指教人工智能按計劃同策略行事嘅做法。
自動販賣機

自動販賣機（粵拼：zi6 dung6 faan6 maai6 gei1）係一部識得自己賣貨畀客嘅機械，個客只需要揀好想買嘅貨撳掣畀錢，部機就會自動出貨。
自動販賣機最常見係賣嘢飲。由於呢種機最初引入粵語地區嗰時係賣汽水，所以粵語好多時都叫呢隻機做汽水機。
自動測試圖樣生成

自動測試圖樣生成（ATPG, Automatic Test Pattern Generation）係指電子元件測試方法中嘅一個環節，即針對啲元件嘅邏輯電路結構生成輸入圖樣、等最終好檢得到啲元件嘅內部錯誤。

電路模型
内文：組合邏輯電路同序向邏輯電路
一塊芯片嘅邏輯電路可以好複雜，不過佢都可以睇做係由啲基本模型鬭埋而成嘅，譬如話組合邏輯電路同埋序向邏輯電路。前者係一種邏輯電路、之佢穩態輸出衹跟佢嗰陣時得到嘅輸入相關。後者就係輸出唔單止跟嗰陣嘅輸入、仲跟上一陣嘅輸入有關。照慣例，輸入通常表示為x，輸出通常表示為y，內部信號通常表示為z，貯存器通常表示為s。

故障類型
内文：故障模型
對於系統、特別係電路系統佢啲結構或者操作產生嘅故障，大體上可以分成以下幾種：
硞定故障（Stuck-at fault）：啲信號硞定喺邏輯「0」、邏輯「1」或者高阻態嘅故障。種故障都係ATPG常用嘅模擬故障類型、之攞嚟模擬實際生產中嘅芯片故障噶。具體個信號硞定喺乜嘢二進制可以用「信號/0」或者「信號/1」表示。以輸入x0為例，佢硞定喺0、1就分別表示成x0/0、x0/1。
晶體管故障：類似硞定故障，晶體管都可能硞定喺通態（短路）或者喺斷態（唔傳電）。
橋接故障：兩條信號路之間短路就喊做橋接故障。一般嚟講，橋接故障都用開與/或邏輯嚟表示。對於一條路嘅驅動主導另一條嘅情況，就用到主導與/或邏輯，即係主導信號路維持自己啲信號、而捱主導嘅信號路嘅輸出就係主導路同自己兩家輸出嘅與/或邏輯結果。特殊情況下，假如條路橋接到VDD抑或係VSS嗰陣時，佢就相當於硞定故障（見故障㘝疊）。
開路故障
延遲故障：隻信號係啱邏輯嘅，但係就係慢過或者快過正常信號。

簡化
對於一隻有n個輸入、m個輸出嘅組合邏輯電路嚟講，要逐個逐個測啲接腳有冇出錯需要2n次測試；而對於仲帶埋s個貯存器嘅序向邏輯電路嚟講，s相當於下一次嘅輸入，總共就要到2n+s次測試。所以精簡啲測試數目落嚟就好有必要。簡化之前，需要定義幾樣嘢：
測試xν：一項測試即係一條代表輸入x0到xmax取乜具體值嘅矢量。例如對於二進制三輸入x0、x1、x2系統，佢其中一項測試x2就可以寫成x2=[x2，x1，x0]T=[0，1，0]T
故障組Fν：由一項測試xν測得出嘅所有故障佮成嘅一組，一般作為行
測試組Tμ：由測得出某個故障fμ嘅所有測試佮成嘅一組，一般作為迾
測試集Tc：測得澌啲故障嘅測試組。使最少測試嘅測試集就係最細測試集Tcmin
故障覆蓋：有幾多比例嘅故障可以喺一摣故障組當中揾到（百分百陣時即所有故障都揾得到，即冇一迾測試組係空寥嘅，即冇故障捱略過）
等價故障：有啲故障fμ、fκ，佢哋無論喺乜嘢測試條件xν下啲輸出yi都一樣，即，其中yμ、yκ分別代表有故障fμ、fκ陣時嘅輸出
主導故障：對於故障fμ、fκ，所有測得到fμ嘅測試都測得到fκ，即使佢哋唔係等價故障都好
主導故障組FiD：對於所有測試xν，滿足；即Fi冇辦法俾任意其他故障組Fν包含到，即Fi係啲唔可以由佢哋代表到嘅各條最大組
主導測試xνD：某個故障fμ衹能由佢測到
主導測試組TjD：對於所有故障fμ，滿足；即Tj冇辦法將任意其他測試組Tμ包含到，即Tj係啲唔可以由佢哋代表到嘅各條最細組

㘝疊
為唨達到使最少嘅測試可以覆蓋澌啲故障邇個目標，跟尾就要進行㘝疊（collapsing），其中分為故障㘝疊同埋測試㘝疊。故障㘝疊即係保留啲等價故障之一、保留啲主導測試同埋主導測試組對應嘅故障，剔除其他故障，嚟減少要測嘅故障數；測試㘝疊即係保留啲主導故障組對應嘅測試，剔除其他測試，嚟儘量使到最少測試數。

Boolean導數法
作為生成測試圖樣嘅基本方法，Boolean導數法係早時應用喺非自動化計算輸入矢量嘅，但係佢並唔適用喺電腦自動化上邊。
Boolean導數嘅定義係噉：
代表z取唔同值陣時y對應嘅輸出是否有差。
以z/1，即z硞定喺1做例，成個方法嘅主要過程係：
計出中間變量z同埋輸入x對應輸出y嘅函數式：
通過導數嘅公式計出個Boolean導數：
計出（輸出有差同埋z反而取0）對應嘅輸入x0，x1……方程
寫出各種可能嘅輸入矢量嘅具體值，其中x0，x1……可以係0，1抑或X（是但）

D演算法
D演算法係第一種實質上可以應用喺電腦自動化嘅測試圖樣生成演算法。佢係通過引入一個D標記，嚟同時標明某個輸入x嘅正常情況/故障情況，再按照D標記同01嘅運算規則嚟引導至輸出y。對於x嚟講，對應嘅係「正常情況下1/故障情況下0」，而就反之。
D標記滿足以下公式：
，噉就可以在序向邏輯電路入便將輸入嘅遞到輸出作為一係輸出（睇在中間有幾多非門）。
具體過程有：
故障厏定（Fehlerbelegung）：揀取要檢測嘅信號同埋佢上高厏定嘅故障類型（定係），噉樣做下游就體現為/信號、上游就體現為對應嘅正常信號；
致敏（Sensibilisierung）：每當/信號遇上與或邏輯門嗰陣時，通過，公式嚟決定另一條路上嘅信號、嚟保證佢傳得到下游；
藴涵（Implikation）：根據邏輯門真值表計算上下游信號真值；
可選分配（Optionale Zuweisung）：計算、藴涵情況嗰陣時，、取值會有多種組合，要列澌啲組合出嚟，並根據佢哋列出輸入向量表。若果組合嘅信號仲會藴涵到其他信號，就要從中揀取啲真值組合出嚟、啲唔會同啲經已藴涵過、致敏過嘅信號真值有衝突嘅，再根據佢哋列出輸入向量表。
自動編程

自動編程（英文：automatic programming）係指「人類用家畀啲高層次嘅指令，然後件架生自動噉產生出段源碼」噉嘅功能。
自動波

自動波係一種唔使踹離合都可以變速嘅波箱。相對於棍波車，揸自動波嘅車唔使用九牛二虎之力，易揸啲。

比喻
香港用「自動波」去比喻唔使人叫都會自己去做嘅意思。
自動變數

自動變數（automatic variable）喺電腦編程上係變數嘅一種，指個變數淨係喺行個程式嘅某一忽嗰陣會存在，行完嗰忽部電腦就會唔記得個變數嘅數值。相對於靜態變數。
腦膜炎

腦膜炎係指包住大腦同脊髓嘅腦膜發炎，可以由病毒、細菌或者其他微生物感染引發，可引致好嚴重嘅後遺症，甚至死。
腦部植入物

腦部植入物（brain implant）係指將一啲人造裝置植入去一隻動物嘅腦嗰度，例如係醫學上常用嘅植電極入一個人嘅頭殼入面，並且喺適當嘅時候向大腦皮層施以電刺激，用嚟減緩發羊吊嘅問題。
腦霧

腦霧（Brain fog），又叫意識混濁（Clouding of consciousness），係指一個人嘅清醒程度或者意識比正常低，好難集中精神，個頭腦就好似墜入迷霧噉。
腦霧亦係武肺長期症狀嘅其中一種病徵。
腦霧研究所

《腦霧研究所》（英文：Brain Fog Research）係香港MakerVille製作嘅遊戲真人騷節目，由沈殷怡、范麒智同余逸思主持，2024年8月12號到8月30號逢禮拜一到五23:00-23:30喺香港電視娛樂ViuTV播。節目主持同嘉賓一齊去到唔同嘅環境去挑戰佢哋嘅記憶力，表現最差嘅會被封做嗰集嘅「腦霧王」（如果打和就懸空）。
腓特烈·斯特魯維

腓特烈·斯特魯維（1793年4月15號—1864年11月23號），係俄羅斯天文學家，佢以研究雙星，重發起一項後來起名做「斯特魯維測地弧」，以紀念佢嘅三角測量調查而出名。
腓特烈·密斯特拉

約瑟夫·伊天·腓特烈·密斯特拉（Josèp Estève Frederic Mistral，1830年9月8號—1914年3月25號），係法國奧克文學作家、普羅旺斯方言辭書學家，1904年攞諾貝爾文學獎。

生平
1830年9月8號佢響法國南部嘅城鎮馬亞訥出世，出身響一個有錢嘅農民屋企，老豆嚟自普羅旺斯地區聖雷米。
密斯特拉響九歲開始返學，不過因為成日曠課而畀屋企人送去寄宿學校讀書。響尼姆攞到學士學位後，佢響1848年至1851年響亞桑蒲坊嘅艾吉斯-馬賽大學攻讀法律。期間，佢研究咗普羅旺斯嘅歷史。響老豆嘅支持同解放下，密斯特拉下定決心要守護同埋恢復奧克文，呢個咁古老嘅話。
密斯特拉致力於恢復同發揚奧克文。1854年，佢同羅曼尼等七位對普羅文化熱心研究嘅人成立咗「菲利伯立格」協會，呢個協會專門推廣、宣傳同埋研究普羅旺斯嘅方言、風俗同埋文化。同時，密斯特拉仲參加咗《普羅旺斯詩選》嘅編輯。另外，佢仲搜集、整理咗好多當地嘅民間傳說、神話故仔、風土人情、方言歷史等，用咗八年時間編好《新普羅旺斯字典》，呢部字典不單止係記錄咗普羅旺斯嘅精粹，仲係為奧克文建立里程碑。密斯特拉對於普羅旺斯文化嘅貢獻，唔單止在於佢發掘、整理咗普羅旺斯嘅傳統，更多嘅係在於佢用普羅旺斯方言所寫嘅詩歌，將呢種方言提高去到文學水平，用藝術形式將普羅旺斯文化傳播到歐州。
據說密斯特拉響學生時代用過法文寫詩，但佢阿媽睇唔明，所以佢就用奧克文寫咗《米赫爾》（Mirèio）呢篇文章。《米赫爾》響1859年出版，係密斯特拉最重要嘅作品，呢個故仔係講兩個後生仔嘅愛情故事。佢利用呢個作品，唔單止成功推廣奧克文，仲分享咗當地嘅文化。
1899年，佢設立阿拉坦博物館，一個主要係介紹普羅旺斯文化嘅博物館。依家博物館係法國嘅歷史紀念建築。
由於佢成世人致力於普羅旺斯文化嘅普及，所以佢響1904年攞到諾貝爾文學獎。個屆仲有另一位得獎者，西班牙劇作家荷西·伊克格拉，佢地平分咗獎金。
1876年，密斯特拉響第戎主教座堂同勃艮地人Marie-Louise Rivière（1857–1943）結婚，兩個人冇仔女。1914年，佢響馬亞訥過身。

人際
佢係小說家阿豐斯·都德嘅老友，都德響後生個陣已經識密斯特拉，仲寫咗一篇叫《詩人密斯特拉》嘅散文，收錄響小說《磨坊信札》入面。
密斯特拉之所以有今日嘅名氣，唔可以唔提詩人阿豐斯·德·拉馬丁。響佢嘅《米赫爾》出版之後，拉馬丁專登響期刊 Cours familier de litérature 嘅第40版讚揚佢。而兩個人亦保持書信來往。
智利女作家、1945年諾貝爾文學獎得主加芙列拉·米斯特拉就係密斯特拉嘅忠實fans。加芙列拉·米斯特拉原本叫盧西拉·戈多伊·阿爾卡亞加，因為仰慕密斯特拉，所以將「密斯特拉」西班牙文化成「米斯特拉」做佢嘅筆名。
腓尼基

腓尼基係西亞古國，範圍接近而家嘅黎巴嫩，大約公元前13世紀立國，去到前539年畀波斯帝國嘅居魯士大帝滅咗。
腓尼基文

腓尼基文係亞非語系閃語族嘅一種滅絕咗嘅語言，主要喺腓尼基用，7世紀滅絕。
腓尼基字母

腓尼基字母係腓尼基人用嚟寫腓尼基文（屬於北閃族語言）嘅一套字母，喺公元前1000年出現，由原始迦南字母演化出嚟，而家嘅希伯來字母、阿拉伯字母、希臘字母、拉丁字母爾啲字母，都可以追溯到腓尼基字母。腓尼基字母同希伯來字母、阿拉伯字母一樣，都係輔音音素文字（abjad），冇代表元音嘅字母或者符號，一個字點讀要由上下文推斷。
考古遺址入邊曾經搵到過腓尼基銘文，包括一啲腓尼基城市同埋地中海周圍嘅殖民地，譬如比布魯斯（而家嘅黎巴嫩）同迦太基（而家嘅突尼斯）。
腓尼基字母被認為係而家所有字母嘅祖先，起源於古埃及嘅象形文字聖書體，但腓尼基字母同烏加里特字母（敘利亞沿海嘅一種楔形文字演化而嚟嘅字母文字）焉個先被發明重未有定論。

腓尼基字母
原始西奈字母原先係象形文字，但係到咗腓尼基字母時代，有啲字嘅意思變咗，譬如gimel係掟拐杖嘅樣。
喺下面個表入邊：
「意思」欄係指爾個腓尼基字母嘅來源。
由於字母本來係刻喺石上面，所以多數字母都係直線同方形，就好似古日耳曼字母恁。雖然之後有多一啲比較曲線嘅版本，變咗羅馬時代嘅北非新迦太基字母。
腓尼基語通常由右到左寫，而有啲文字用咗左右往復書寫法（又叫耕地寫法）。
有啲字母有另外一種書寫表達方法， 例如taw可以寫成好似一個「+」號而毋用「×」號， heth 可以有兩條橫線穿過。
用括號括住嘅希臘字母係古字母，有啲字體毋支援。
拉丁字母 X 來自希臘字母Χ嘅發音，而毋係直接來自Ξ 。但希臘字母Χ可能來自腓尼基字母samekh嘅二次變種。
腓利門書

腓利門書（希臘文：Προς Φιλήμονα）唔單止係「外邦人嘅使徒」所寫最短嘅一封信，而且喺成本聖經裏面，只有約翰二書、約翰三書比腓利門書嘅篇幅更短。重有，呢封係保羅唯一嘅「私人」信件，即係唔係正式寫畀一班教會嘅會眾或者一位監督，而係寫畀一位私人朋友，目的係要同呢位基督徒弟兄討論一個特別嘅難題。呢位弟兄好明顯就係有錢嘅腓利門。佢住喺小亞細亞中部弗呂家嘅歌羅西城。

簡介
作者：保羅
日期：61年秋天
地點：羅馬監獄裏面
收信人：腓利門
腓利門係一個有聲望嘅基督徒，可能係歌羅西教會嘅會友。亦係奴隸阿尼西母嘅主人。阿尼西母喺佢主人度逃走出來，同坐緊監嘅保羅來往。阿尼西母因為受保羅影響而成為基督徒。保羅寫信畀腓利門，送阿尼西母返去佢嗰度，請佢原諒呢位奴隸，歡迎阿尼西母返去，唔單止寬恕呢位出走嘅奴隸，亦要同樣屬於基督嘅兄弟關係來對待佢。
腑胵

腑胵(粵拼：fu4 ci3)喺買賣抑或工程領域專登指交貨陣時除開主貨、褦帶嘅啲垃雜附件、配件之類。個意引伸自腑胵之本意：“雞雜鴨雜”，一因佢哋零碎；二因佢哋喺雞禽買賣陣，喺劏肚、清肚之後俾帶埋賣畀啲客。對於手提電話，劏盒之後啲配件，特別係除開充電索之外啲耳機、機殼、機膜之類即為腑胵。
英文嘅重音同元音弱化

英文嘅重音同元音弱化係指英文嘅重音同元音弱化系統。
英文文學

英文文學／英語文學（English literature）泛指用英文寫成嘅文學作品。
英文前綴

英文前綴係一種詞綴（即係提供詞彙意義嘅綁定詞素），佢地喺（a）根同其他詞綴組成嘅簡單詞根或複雜詞根（或操作數）（b）幾個詞根，或（c）幾個根同其他詞綴之前添加。示例如下：
undo（由前綴un同埋根do組成）
untouchable（由前綴un-，根 touch同後綴able組成）
non-childproof（由前綴non，根 child同埋根 proof組成）
non-childproofable（由前綴non，根 child，根 proof同後綴able組成）
英文單詞可能包含幾個前綴：anti-pseudo-classicism（包含前綴anti-同前綴pseudo-）。
喺英文裡面，所有前綴都係派生嘅。呢個同英文後綴形成對比，後綴可能係派生嘅，亦可能係屈折嘅。

本土詞綴同非本土詞綴
有啲英文單字係分析為依賴詞綴和獨立詞的組合，例如喺boy-hood或un-just之類嘅單詞中搵到嘅詞。喺Marchand（1969）之後，呢啲類型嘅單詞由本地單詞形成過程形成。
英文（以及法文同德文）中嘅其他單詞係透過外國單詞形成過程形成嘅，特別係喺希臘文同拉丁文單字形成中睇到嘅過程。呢啲詞類通常叫新古典（或新拉丁文）詞，常見於學術詞彙領域（如科學領域），以及17同18世紀創造嘅墨角術語。呢種性質嘅詞語來自希臘文或拉丁文，或者係根據希臘文同拉丁文構詞過程新創造嘅。可以檢測到唔同程度嘅異質性。
新古典前綴通常排除喺英語推導分析之外，理由係佢地唔可以根據英文基礎進行分析。
英文字母

英文字母係現代英文所用嘅二十六個字母，源自拉丁字母。依家嘅二十六個英文字母都係基本拉丁字母嘅二十六個字母。
英文方言

英文方言（粵拼：jing1 man4 fong1 jin4；英文：English dialects）係指英文嘅唔同方言。唔同地區嘅英文往往會有些少差異，例如廿一世紀初嘅英式英文興嗌瓢蟲做 ladybird 而同期嘅美式英文就興嗌瓢蟲做 lady bug，不過呢啲方言之間仲係有咁上下相似，彼此能夠通到話。
英文星報

《英文星報》（The Star），係香港一份摺咗嘅英文報紙，1965年創刊，以晚報形式發行，1969年出中文版《星報》，1984年停刊，係香港最後一份英文晚報。
英文圈

英文圈（粵拼：jing1 man2*4 hyun1；英文：Anglosphere）指以英文做法定語言嘅地區，最主要嘅包括咗英國、澳洲、紐西蘭、愛爾蘭、加拿大（唔包魁北克省）同埋美國。

英國
内文：英國
英國（UK）係由大不列顛島上面嘅英倫（England）、蘇格蘭（蘇格蘭蓋爾文：Alba）同威爾斯（威爾斯文：Cymru），加埋愛爾蘭島東北部嘅北愛爾蘭（Northern Ireland）共同組成，仲包括 1,098 個島仔同埋一啲海外領地。英國本土係喺歐洲大陸西北面嘅不列顛群島，畀北海、英倫海峽、塞爾特海、愛爾蘭海同大西洋包圍。
近代英國藉住300幾年嘅貿易、移民同埋武力征服，曾經將帝國嘅殖民地伸展到世界各地，喺高峰期領土遍及地球四分之一嘅土地，包括晒南極洲在內嘅七大洲、四大洋，據統計，1920年英國嘅殖民地人口有多過四億，土地面積達3500萬平方千米。無時無刻都有部份英國領土畀太陽曬住，所以英國亦都畀人叫做「日不落帝國」（the sun never sets on the British Empire）。

美國
内文：美國
美國，即美利堅合眾國（英文：United States of America，縮寫為U.S.或者U.S.A.‎，或常簡稱為America、United States或者The States，花名 Uncle Sam），以前因為佢國旗嘅花紋而俾人叫做花旗國（喺清朝末年），係北美洲一個國家，北面接壤加拿大，南面接壤墨西哥。首都係華盛頓哥倫比亞特區（Washington, D.C.），最大城市係紐約市（New York City）。
喺廿世紀，美國一路有龐大嘅文化影響力，產出咗好多電影同電子遊戲等嘅影視娛樂產品，將美式英文傳到去全世界。

加拿大
内文：加拿大
加拿大（英文同法文：Canada，英文發音：[ˈkænədə] (幫手·個快勞)；法式法文發音：[kanada]；魁北克法文發音：[kanadɔ] (幫手·個快勞)）係世界上國土第二大國，佔咗北美洲北部嘅大部分，南部同西北部同美國接壤，海域東去到大西洋西部，西去到太平洋東部，北去到北冰洋。每年7月1號係加拿大國慶。
加拿大聯邦係由加拿大十個省同埋三個地區組成嘅。加拿大行雙文制度同埋係一個多元文化主義嘅國家，官方語言係英文同法文（尤其係魁北克省主要係用法文嘅）。喺一個咁先進嘅工業化國家，加拿大保持住多元化嘅經濟，喺好大程度上依賴豐富嘅自然資源。
加拿大嘅卑詩省有好多粵籍華僑。

紐西蘭
内文：紐西蘭
英文圈嘅地圖；最深嗰幾笪就係所謂嘅「核心英文圈」，包括英國、美國、加拿大、澳洲同埋紐西蘭。
花姬贊臣

花姬贊臣（粵拼：faa1 gei1 zaan3 san4，英文：Famke Beumer Janssen，1964年11月5號—）係個荷蘭女演員，喺阿姆斯特芬出世。佢喺1992年出道，代表作有《變種特攻》同《凹/凸容醫》。
花守由美里

花守由美里，係日本嘅一個女藝人同埋配音員。
花尾渡

花尾渡（粵拼：faa1 mei5 dou6*2，又寫花尾艔）係20世紀20年代到80年代珠三角地區內河主要嘅水上交通，呢種木船本身無動力，靠前面嘅機動船拖住行，所以又叫拖渡（to1 dou6，又寫拖艔），又因為部船裝飾得好靚，係當時廣東特有嘅河上風景，所以叫花尾渡。曾經係珠江航運嘅主力，後來畀鋼殼動力船取代。

樣
呢種船好大隻，木造，個樣似畫舫，船上嘅樓高3層，上層係餐樓，係一等艙；中層叫公艙，係二等艙；下層同船頭係貨艙。部船裝飾華麗，雕欄畫棟，尤其船尾裝有彩光燈管，夜晚着燈時好靚，因此叫佢花尾，可謂係當時嘅河上宮殿。
1871年廣州花尾渡，船上啲靚爆鏡嘅雕花。
部船容量好大，大部啲嘅可載客三四百人，細部嘅可裝一兩百人，可載幾十噸貨。佢嘅特色係無動力艙，全靠前頭嘅火輪（俗話叫溫底）拖住，因而部船無噪音、唔震、穩，瞓覺時好舒服，呢點得人鍾意，不過因為係拖渡，所以行得慢，啲客可能會煩、悶，所以啲船運公司會請啲藝人上去為乘客表演。亦因為自身無動力，所以抗風差。

史
嶺南三江貫通，河道縱橫，舊時未通鐵路高速路，渡船就係主要嘅交通工具，航運好發達。行公路嘅話，有時去個地方要過幾次海。比如當時坐車從廣州到湛江，要經南海九江沙口渡同順德龍江渡，停車過海就好嘥時間，而西江係嶺南黃金水道，可以直通廣西，所以啲人就坐船去地方。
船原先係靠槳或帆驅動，後來出現腳踏船，稱為車渡。道光十年（1830），廣州水域出現咗第一條以蒸汽機為動力嘅英國福士號商船，外國商船開始一個個入來廣州水域度營運。廣東航商受新船吸引，喺咸豐五年（1855）購買美國造嘅「威拉特」 、「星火」、「金髮」 3條輪船，懸掛美國旗航行於省河（珠江廣州地區河段）一帶營運，史稱「詭寄」經營。
光緒末年，火船仔（火輪）傳入廣東，開始越來越多渡船用火輪拖。光緒三十四年（1908年），航商譚禮庭改造大型車渡，將渡船嘅腳踏裝置拆咗，改為平底船，然後按畫舫來整部船，是為鳳尾渡，清末民初時部船越整越豪華，設有華貴廂房、餐廳、浴室、獨衛，演變成花尾渡。
光緒三十四年，廣州永成航業公司就喺廣州去梧州嘅航線第一次用咗花尾渡。華僑出埠，可以揀搭花尾渡到香港，再轉郵輪出埠（中山石岐1918年就有咗恆昌、利盛號每日去香港）。
1920年代尾花尾渡成咗珠江下游主要客船，1945年後係花尾渡鼎盛時代，以廣州為中心，大小花尾渡行喺梧州、肇慶、江門、三埠、石岐五大航線。到1947年共有40幾條花尾渡（營運），製造工藝同性能都好掂。
最出名嘅花尾渡係廣州到三埠嘅新行利渡，係最大最靚嘅，譽為內河皇后，當時呢條航線上嘅人都首選搭呢部船，後來改名做曙光401渡。
花尾渡抗風差，有安全隱患。1980年2月27號凌晨，曙光401號喺開平單水口以西5公里嘅潭江河面遇強風翻船，死難301人，同年11月26號，廣西桂民301於平南丹竹遇風翻沉，死100人。自呢啲沉船後，花尾渡逐漸為鋼殼船取代。

拍拖嘅典故
因為花尾渡係拖船，每次埋岸離岸都要拍拖一次，就係埋岸時火輪減速，船工鬆開牽引繩，花尾渡就靠慣性拍到拖船上，船工再綁好兩部船嘅繩，拖船發力𢶜（ngung5）去碼頭，是為「拍拖」。後來見男女拖手仔一如兩部船拍埋拖行，於是就將戀愛成為拍拖。
花姐ERROR遊

《花姐ERROR遊》（英文：ERROR Crazy Trip）係香港電視娛樂製作嘅真人騷節目。節目主持人係由《Good Night Show 全民造星》4位參賽者組成嘅全新男子組合ERROR（梁業、何啟華、郭嘉駿、吳保錡）同佢哋嘅經理人黃慧君（花姐），第一輯佢哋會去外地遊覽同玩分組遊戲，輸咗要接受大懲罰。
節目有兩輯：第一輯由2019年2月4號到2月22號喺逢禮拜一到五晚22:30－23:00喺ViuTV播映，一共15集，去日本拍；第二輯《花姐ERROR遊 2》由2019年9月2號到9月27號喺逢禮拜一到五晚23:00－23:30喺ViuTV播映，一共20集，去日本九州、臺灣同柬埔寨拍。
花尾榛雞

花尾榛雞（學名：Tetrastes bonasia）係一種雀，亦係雉科榛雞屬嘅一個品種，主要分佈北歐、俄羅斯同滿洲。
花山岩畫

花山岩畫（粵音：faa1 saan1 ngaam4 waa2）係喺中國廣西嘅一個壯族名勝古蹟，喺2016年畀聯合國教科文組織列入世界遺產。
花山

春日山 (奈良)：喺奈良，最高峰係花山。
花山 (和歌山)：喺和歌山
花山村：村名，喺宮城縣栗原市。
 中國
花山鎮：多處。
花山街道：多處。
花山區：安徽馬鞍山市嘅區。
景區名
花山風景區：中國廣西崇左嘅風景名勝區。
車站名
花山站：日本神戶電鐵有馬線嘅車站。
人名
花山氏：日本嘅姓氏
花山天皇：日本第65代天皇
艾美達

艾美達（粵拼：ngaai6 mei5 daat6，Niki Torrão，1987年11月18號—），喺南非出世，係澳門足球運動員，而家澳門足球代表隊嘅成員。
艾美麥當勞

艾美麥當勞（英文：Amy Macdonald，1987年8月23號—）係英國蘇格蘭搖滾女歌手，2007年正式出道，喺英國、丹麥、荷蘭同瑞士都攞過唱碟銷量第一。
艾草

艾草（粵拼：ngaai6 cou2；學名：Artemisia argyi），又嗌艾蒿（ngaai6 hou1）、香艾（hoeng1 ngaai6）、蘄葉（kei4 jip6），係菊科蒿屬嘅一年或長年生草本植物，喺亞洲或歐洲地區都搵到。

用途
植株既可以做菜，又可以做藥用。藥用有理氣血、逐寒濕同安胎嘅功效。
艾美黛馬可斯

艾美黛馬可斯（Imelda Marcos，1929年7月2號—），通稱馬可斯夫人，係菲律賓政治人，總統馬可斯個老婆，曾經做過唔少政府職位。
艾茲拉龐德

艾茲拉龐德（Ezra Pound，1885年10月30號—1972年11月1號）係美國詩人，係意象主義一位代表人物。
艾耶賓尼耶古保

艾耶賓尼耶古保（英文：Yakubu Aiyegbeni，1982年11月22號—）係尼日利亞男足球員，身高183 厘米，重90 千克，踢前鋒，1997年出道。

葳蕤史
呢節要加長。
海法馬卡比
以色列足球超級聯賽冠軍：2000/01年、2001/02年
以色列國家盃亞軍：2001/02年；
樸茨茅夫
英格蘭甲組聯賽〈第二級〉冠軍：2002/03年
米杜士堡
歐洲足協盃亞軍：2005/06年
茲卡病毒

茲卡病毒（粵拼：zi1 kaa1 beng6 duk6；病毒代碼：ZIKV），又叫寨卡病毒（zaai6 kaa1 beng6 duk6），係黃病毒科黃病毒屬嘅病毒，係由黑紋伊蚊通過病毒傳播而感染。呢種病毒最先喺公元1947年嘅烏干達茲卡森林入面啲馬騮分離出嚟而改成噉嘅名。佢分為亞洲同非洲型兩種。以前凈得好少人類感染病例報告，但直到公元2007年喺密克羅尼西亞聯邦雅蒲島大規模爆發疫情而引起關注。從2015年底開始，茲卡病毒疫情喺中南美洲快速擴散，尤其喺巴西，重出現超過4,100例畸形BB案例，懷疑同茲卡病毒相關，而世界衛生組織同美國政府都提出緊急應變措施。
茲禾勒

茲禾勒（荷蘭文：Zwolle）係荷蘭上艾修首府，人口12萬。
茵哋拉謝倫寶娜

茵哋拉•謝倫寶娜（Intira Jaroenpura，อินทิรา เจริญปุระ，1980年12月23號—）係泰國女影星，喺曼谷出世，細個響英國讀書。佢亞爸係華人同電影演員，佢有一個家姐詩烈唯夢早佢幾年成為泰國影星。佢演嘅鬼片零舍得人驚，被譽為「鬼片皇后」，泰國啲小朋友個個驚佢。
茲辛瓦利

茲辛瓦利係無認受國南奧塞梯嘅首都，人口三萬。
茱麗葉庇洛仙

茱麗葉庇洛仙（法文：Juliette Binoche，1964年3月9號—）係一個法國女演員。
茴香

茴香，又叫甜茴香、小茴香，係傘形科茴香屬植物，亦係常用嘅香料。
茵怡花園

茵怡花園係香港嘅一條公共屋邨，喺新界寶琳貿泰路8號，一共有1座樓，1996年入伙。
茲博羅夫條約

《茲博羅夫條約》係一份喺1649年8月17日簽訂嘅條約。事緣係由波蘭王國國王兼立陶宛大公仁二世·卡茲美耶殊·華薩（Jan II Kazimierz Waza）帶領嘅軍隊响茲博羅夫戰役同烏克蘭哥薩克人—克里米亞韃靼人聯軍嘅一次軍事衝突。烏克蘭哥薩克人同克里米亞韃靼人分別由酋長博夏丹·夏美爾聶茨基（Богдан Хмельницький）同可汗伊斯蘭·基禮三世（III İslâm Geray）率領。
根據協議：
在冊哥薩克人由六千人增加到四萬人。
喺烏克蘭嘅基輔省、布拉茨華夫省以及切爾尼戈夫省建立自治嘅統領國，波蘭軍隊同猶太人唔可以進入。
哥薩克酋長國嘅政府職位只可以由哥薩克領袖出任。
恢復烏克蘭嘅東正教教會，而且獲得特權。
被趕走嘅波蘭地主可以重返家園。
克里米亞汗國就得到一大筆錢。
經過1649年11月到1650年1月期間舉嘅會議，《茲博羅夫條約》得到波蘭國會批准，但波蘭天主教會拒絕接受條約當中「邀請東正教基輔都主教蕭維斯特勒·哥思夫（Сильвестр Косів）加入波蘭王國參議院」嘅條款，因此雙方好快就再度陷入敵對狀態。
1651年初，波蘭再次大舉入侵烏克蘭，攻佔咗基輔。9月，博夏丹·夏美爾聶茨基被迫簽署《白教堂條約》，在冊哥薩克人減到兩萬人，自治範圍亦都只剩返基輔。
荔枝灣文塔

，簡稱文塔，又嗌文筆塔（man4 bat1 taap3）或文昌塔（man4 coeng1 taap3），係中國廣東廣州一座六角形金字塔尖頂嘅瓦木古塔，喺荔灣區龍津西路嘅荔枝灣涌附近，泮溪酒家斜對面。2002年9月1號，定爲市登記保護文物；2015年8月19號列為文物保護單位。

介紹
呢座塔高13.6米；底座用石腳嚟整，直徑5米；塔身係用大青磚嚟整；而2樓嘅外墻有細嘅簷響度，成咗塔簷都有整到素色嘅瓦當同須瓦。而頂尖嘅陶葫蘆有2米咁高。而塔身入面啲窗係用白繕土嚟整。

建築風格
呢座塔係屬於明朝中葉到清朝之間嘅建築。

所謂「文曲星」
文塔入面畀嘅文曲星都係掌握咗文人同雅士嘅功名同運氣。嗰時文曲星攞住支筆㩒中邊位就可以高中進士、舉人等呢啲科舉嘅功名。喺清朝嗰時，廣東出現過嘅3個狀元就曾經嚟過呢度拜過下。
荔枝角公園

荔枝角公園（英文：Lai Chi Kok Park）係香港一公園同遊樂場，喺荔枝角荔灣道一號，地方甚廣，喺荔枝角灣填地之上，近美孚新邨，行政上歸深水埗區。公園由康樂及文化事務署打理，設施有公園、硬地球場、網球場、籃球場、排球場、門球場、手球場、滑板場、 緩跑徑、健身徑、 露天劇場，以及七人足球場。
公園南部有嶺南之風，嶺南庭園咁。
荔枝角公園游泳池

荔枝角公園游泳池（英文：Lai Chi Kok Park Swimming Pool，簡稱荔枝角游泳池），係香港九龍深水埗區嘅一個公眾游泳池，喺荔枝角荔灣道1號荔枝角公園，由康樂及文化事務署管理。
荔枝角公園體育館

荔枝角公園體育館，香港室內體育館之一，喺荔枝角荔灣道一號，荔枝角公園北邊，英文叫Lai Chi Kok Park Sports Centre。行政上歸深水埗區。設施有籃球場、排球場、羽毛球場、壁球場、乒乓球檯、活動室、舞蹈室。館歸康樂及文化事務署管。
館一九八三年四月六號開張。
荔枝窩

荔枝窩村入口。
荔枝窩係香港新界北區一笪地方，喺沙頭角東面，吉澳海沿岸，附近係船灣郊野公園、印洲塘海岸公園，亦係香港地質公園其中一個景點。
荔枝窩係條客家村，17世紀就已經有人住。
荔枝角公共圖書館

荔枝角公共圖書館（英文：Lai Chi Kok Public Library）係一間喺香港荔枝角嘅公共圖書館。康樂及文化事務署管理，喺九龍荔灣道19號地下至1樓。
荔枝碗船廠

荔枝碗船廠係澳門冇咗嘅船廠，喺路環荔枝碗村。

背景
之前，神香、爆竹同火柴業被視為支撐澳門經濟嘅三大傳統行業；但事實上，當時本地造船業一樣係蓬勃發展，甚至被認為係第四大傳統行業。響1970年代，荔枝碗係澳門其中一個重要造船區，師傅同工人馬不停蹄咁做嘢，為漁民同商人起佢哋嘅船，但係而家嘅啲光景都已經唔存在。
隨著澳葡政府對路環嘅佔領，路環村開始從傳統中式村落蛻變做西式小鎮，而居民亦開始向村落北邊發展，船人街上依山起嘅屋相信都係嗰陣出現。至於荔枝碗船廠，相信都係二十世紀中葉出現。初期船廠只係維修船隻，慢慢咁開始變成造船廠。荔枝碗響1966年而經有「信榮」、「周家」、「范九」、「新合利」、「協利」同「關恩」，加埋六間船廠，而路環造船分會亦響1968年響路環市區成立。可以睇到，荔枝碗船廠響六十年代嗰時基本形成。
荔枝碗嘅木廠為船廠提供造船需要用到嘅木同部件，原木一般都係會先運到木廠，經過加工之後先會運到船廠。至於拆船廠，顧名思義就係專門拆散一隻船嘅工場。雖然啲船運到拆船廠嗰時已經爛榕榕，但部分部件同木材都可以循環再用。響拆船廠分解同再造嘅廢船木材同部件，同樣可以為船廠提供造船材料。小型工場同機械鑄造鋪頭為船廠提供其他修理同鑄造服務。可以睇出，荔枝碗村嘅造船工作唔止船廠組成，而且包括其他同造船相關嘅工業廠房。
今日睇到嘅船廠已經爛榕榕，但係澳門係經常有颱風吹襲，船廠重仍然保持原來面貌。即使係踏入二十世紀後期，荔枝碗船廠設計依然殘舊，船廠都會起響斜面沙灘上，而且用木同鐵響沙灘上起成大型嘅工作平台。廠入面嘅寫字樓一般起響入口或者閣樓上，而供奉神台都會起響門口到，重有一個地方擺造船架生同消防設備。響全盛時期，船廠會接到唔少訂單，船主會先來到船廠工地旁邊嘅寫字樓同「大班」傾隻船嘅設計。之後，大班會對一班造船工人講隻船嘅設計，而工人會返到自己嘅崗位開工。
由於荔枝碗村係基於造船行業而成，所以「村民」都係造船工人同佢哋嘅家屬，形成一個小社區。不過隨著造船業沒落，荔枝碗船廠亦慢慢咁停工，工人為生活，將全家搬返市區生活，荔枝碗村響度慢慢消失。今日出現響荔枝碗嘅人主要係來嘆漢記手打咖啡嘅遊客，同埋回味造船業昔日風光嘅人士，重有繼續響村入面住嘅居民。

清拆
2016年4月7號，路環荔枝碗村有廢棄船廠發生傾斜事故，有居民聽到船廠入面出現聲響，擔心佢會冧，所以報警求助。消防接報後到場檢查，未有發現即時危險，並將船廠圍封，而工務局亦派人嚟查。根據記者現場咁睇，雖然船廠重未冧，但係其中一邊支撐屋頂嘅樑柱經已經出現傾斜，天花木樑同鋼樑受壓彎曲，屋頂鐵皮亦被壓到變形。船廠入面用木搭建嘅平台亦嚴重彎曲，木架、吊機搖搖欲墮。雖然船廠出面已經拉咗封鎖線，但都重有少數遊人越過封鎖線入去影相。有幾間村屋緊靠響船廠隔離，雖然暫時未有受到影響，但係如果船廠冧咗，可能會影響居民安全。
有住響荔枝碗村好多年嘅居民話，喺4月7號同8號朝早先後聽到船廠出現聲響，發現船廠結構出現傾斜，之後有消防同工務局人員到場檢查，重拉起封鎖線，唔畀途人入去。佢話，船廠已經荒廢好多年，受盡風吹雨打，但係回歸之後就好少見到有人來修葺，令到船廠入面爛榕榕，擔心一落雨、打風，船廠就好容易冧。
荔枝角

由填平嘅荔枝角灣望返荔枝角。中間美孚新邨就響荔枝角填地。
荔枝角（Lai Chi Kok，亦寫Laichikok）係香港新九龍一個區，響長沙灣西面。荔枝角原本係海角，不過家下出面填晒海，已經睇唔到角。角嘅位置係響家下寶輪街同荔枝角羈留所之間，連住嘅山都係角嘅一部份。而隻角就係長沙灣呢個海灣末端。家下荔枝角同長沙灣就以青沙公路同蝴蝶谷道為界。近荔枝角道頭有條渠做分界。
荔枝角西面，原本都係個海灣，叫荔枝角灣，呢個灣響一步步填晒。香港政府未發展長沙灣已經發展荔枝角，而且響荔枝角灣兩角對出填海。荔枝角裏面有一個全港最大嘅私人屋邨，美孚新邨，全條邨都響填海地上起嘅。塊地原本係美孚油庫（之前叫標準石油）。而灣西角就係魚雷庫。
荔枝角灣最後都係填平埋。過咗個灣，就係葵涌地界。不過荔枝角灣對上座穿鼻山同磨石山，雖然葵涌界內，但係因為無乜大村落，所以亦曾經當係荔枝角，荔景邨個荔就係指荔枝角，家下連瑪嘉烈醫院地址都係寫荔枝角。
米原秀亮

米原秀亮（1998年4月20號—）係日本足球員，司職中場，效力熊本羅亞素。
米哈伊爾·塔爾

米哈伊爾·塔爾（拉脫維亞文：Mihails Tāls，1936年11月9號—1992年6月28號）係一位蘇聯/拉脫維亞國際象棋選手，曾獲得第八屆國際象棋世界冠軍，出名極具攻擊性、魔術師風格嘅棋手。
米哈伊爾·巴枯寧

米哈伊爾·巴枯寧（Михаил Бакунин，1814年5月30號—1876年7月13號）係俄羅斯帝國政治學家，亦係一位無政府主義者。
米哈伊爾·巴赫汀

米哈伊爾·巴赫汀係一個俄羅斯帝國、俄羅斯蘇維埃聯邦社會主義共和國、蘇聯哲學家、語言學家、作家、文學評論家、文學學者。
米哈伊爾卡特科夫

米哈伊爾·卡特科夫（俄文：Михаи́л Ники́форович Катко́в，1818年2月13號—1887年8月1號），係俄羅斯嘅記者、作家同埋政治人。佢喺亞歷山大三世時期係最出名嘅民族主義學者。
米哈伊爾·霍多爾科夫斯基

米哈伊爾·霍多爾科夫斯基（俄文：Михаи́л Бори́сович Ходорко́вский，1963年6月—），係俄羅斯前首富，2003年佢因為商業詐騙、偷漏稅款、謀殺同侵佔國家資產等罪名被人拉咗，2005年被判入獄九年，2010年尾被加刑六年。響2013年12月，俄羅斯總統普京發出特赦令，佢因為咁獲釋。
米哈伊爾一世

米哈伊爾一世（1596年7月22號—1645年7月23號）係俄羅斯沙皇國嘅沙皇，喺1613年到1645年在位。佢亦係羅曼諾夫王朝嘅開創人。
米哈遊

米哈遊係一間成立嚮2012年2月13號，總部設喺中國上海嘅電子遊戲公司。除咗遊戲之外，米哈游仲開發動畫系列、小說、漫畫同音樂等等。
米哈遊以製作動作遊戲《崩壞》系列同《原神》知名，其中發佈於2020年嘅開放世界動作角色演遊戲《原神》系史上營收最高嘅手機遊戲之一。米哈遊於2021年畀中華人民共和國商務部部為2021-2022年度國家文化出口重點企業。
宜家，米哈遊已經撚上海、香港、臺北、新加坡、美國洛杉磯、加拿大蒙特利爾、日本東京、韓國首爾等地建立多個工作室、子公司、關係企業。現時公司有員工4000餘人。
蟬科

蟬科（學名：Cicadidae）係半翅目蟬總科下面兩個科嘅最大嗰一個（另一個係得2個品種嘅螽蟬科），有超過三千個品種。
蟬聯街

蟬聯街（英文：Shim Luen Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
蟲前有10個女仔

《蟲前有10個女仔》（10 Gals Bugging in the Wild）係香港電視娛樂製作嘅真人騷節目，由陳俞希、譚凱倫、羅沛琪、李炘頤、李昭南、沈殷怡、王頌茵、鄭伊琪、張右雨、陳嘉倩主持（每集一位），2021年10月18號到10月29號逢禮拜一到五23:00－23:30喺ViuTV播。節目主持會喺兩位生態攝影師黃遂心（Daphne）同郭子祈（James）陪同下，親身去搵香港唔同生態區域嘅昆蟲同野生動物，搵到指定物種就可以攞分，最後睇下邊位主持攞得最高分。

比賽規則
主持喺拍攝嗰晚喺指定地方，基本任務係要搵40種指定夜行動物物種（其中生態攝影師會指示主持優先搵四種比較大機會喺嗰度搵到嘅物種），跟下面個表計分。
另外每集有「秘密任務」，主持由四張任務卡（哺乳類、鳥類、爬行類同節肢動物）抽一張，再由生態攝影師介紹代表嘅任務，完成加5分。
除咗做任務之外，生態攝影師同節目製作組有機會額外加分，情況包括搵到名單以外而比較少見嘅物種、目標物種嘅特殊行為等等。
蟯蟲

蟯蟲學名Enterobius，係一種人寄生蟲，亦係一種綫形動物。佢從口入，寄生響大腸裏面，雌雄響腸裏交配。雄蟲交配完即刻死。而雌蟲就響人屎眼生蛋，從而會整啲嘢落去搞到屎眼痕，等人抓（讀咬陰上）。一抓啲蛋就會黐響手，傳畀第二個。
蟲仔演算法

蟲仔演算法（英文：Bug algorithms）係統稱啲演算法係幫機械人或者話智能體做運動規劃嘅，因爲係模仿啲蟲仔爬而得名。戥啲一般嘅路徑規劃演算法嘸同、啲一般需要假設到全局智識嘅，啲蟲仔演算法衹會考慮到啲從隻環境獲取嘅局部智識，再佮上一隻全局嘅目的地就可以進行得規劃。

概述
試惗睇隻機械人係喺一柵有界嘅工作空間、裏頭有一堆有限數厏埞嘢、堆嘢本身範圍亦都係有限噶，一噉隻機械人嘅自由空間佢得喺裏頭喐噶就係工作空間扣除啲厏埞嘢，而佢出發點到目的地條直線都衹會着有限隻厏埞嘢隔開；噉樣嘅空間就喊得做一隻合理嘅空間。對於機械人自身來講，首先全局來睇佢識得自己係喺隻目的地嘅乜嘢方向，同埋時時度到佢戥隻目的地有幾遠；同時佢啲感知能力又要幫佢睇（感測）得到四周圍啲厏埞嘢佢有可能會撞到嘅。喺撞到一䊆厏埞嘢嗰陣嘅粒點係「撞點」（hit point，），對應嘅行遠䊆厏埞嘢粒點就係「誃點」（leave point，）。根據處理啲厏埞嘢嘅嘸同策略，可以有幾種演算法嘅例。

Bug 0
Bug 0演算法係作爲示例嘅最簡單演算法。簡單嚟講就係往隻目標行，撞親一個厏埞嘢就跟到個嘢嘅邊界（牆）行，直到再行近得到隻目標多啲。
個演算法嘅問題係對於一啲螺旋形嘅牆、目標喺牆裏頭嘅，隻機械人就可能有機會一直跟住個外牆行，而嘸會入到螺旋牆中心。

Bug 1
Bug 1係遞種演算法，作爲對Bug 0 嘅補充，追求嘅係圍住個厏埞嘢廓一成圈返到原本撞點，當中檢測喺條路徑上高粒點係距離隻目標點最近嘅作爲誃點，然之後返到粒誃點嚟行開個厏埞嘢。喺一種特殊嘅情況下（譬如韞個機械人喺封閉牆入便、目標擺牆外），個機械人會撞返之前測過嘅路徑，噉樣理應畀到信息係「冇啱路徑」。個演算法可以避免略過一啲牆係局部檢測未必一次性就檢測得到嘅（似上文嗰種螺旋牆嘅內牆），但可能會拉長成條路徑嘅長度。由於最多個機械人會廓一個厏埞嘢一圈（畫路徑）加一半（返誃點），冇可能再多，所以總共路徑長度有返一條公式畀到個上限：
其中，
係開始點到目標嘅直線距離；
係嘸同厏埞嘢嘅週長。

Bug 2
Bug 2又係一種演算法，係針對Bug 1 嘅模改。Bug 2演算法會根據同目標嘅方向設一條m直線（m-line）串埋當前點同目標。演算法要求嘅係跟返條m直線行，撞親厏埞嘢嗰陣就廓最多半圈䊆厏埞嘢，直至行返到條m直線上（可能會喺初始點同目標嘅對面），嗰陣距離目標要近過之前行離條m直線陣時（誃點要近目標近過撞點）；噉直線同輪廓線嘅兩隻交點，查實就係機械人喺䊆厏埞嘢嘅撞點同埋誃點。由於有要求到每次嘅誃點至少都要离目標點要近過撞點，所以厏埞嘢厏唨m直線兩次嘅話，兩次撞點都會喺同一䊆好長嘅厏埞嘢上高，第二次搵誃點可能反而要廓長多啲嘅路廓過同一䊆厏埞嘢；噉樣雖然可以避免行外牆而嘸入內牆嘅問題（似Bug 0案例會有嘅），但會令到路徑長度估計公式當中會多一項記厏埞嘢同m直線相交嘅次數。所以，總共路徑長度上限公式係：
其中，
係開始點到目標嘅直線距離；
係嘸同厏埞嘢嘅週長。
係嘸同厏埞嘢同m直線相交嘅次數。
由於有呢個，所以喺某啲特殊情況下，Bug 2 條路徑反而可能長過Bug 1嘅。

切線Bug
切線Bug（Tangential Bug）係描述啲更加現實嘅機械人嘅，其中有考慮到啲非觸覺、有一定範圍嘅傳感器似超聲波傳感器之類。喺一個圓範圍之內，機械人識檢測到視野當中啲厏埞結構嘅消失點（可以係結構嘅尖頂或者話牆角，亦可以係結構伸出視野之外），沿住條切線切過啲消失點佢可以透得過去行到視野邊界；喺向消失點亦即係局部目標行近嗰陣，佢可能可以直接廓得過隻厏埞結構，又可能會繼續睇到更加多啲牆嘅部份、同時更新啲結構訊息同埋個消失點位置作爲新嘅局部目標。噉樣佢就嘸使直直戾上啲結構先改變佢個方向，而可以提前獲得個牆角嘅方向、圓滑噉轉彎嚟廓過去。
葡屬印度

葡屬印度係葡萄牙舊時喺印度次大陸岸邊嘅殖民地，1505年建制，1961年併入印度。主要據點係果阿。
葡屬巴西

葡屬巴西（葡文：Estado do Brasil）係葡萄牙帝國喺南美洲嘅一個殖民地，亦係佢最大嘅殖民地，1621年建制，直到1815年升格成巴西王國，同時做咗葡萄牙－巴西－阿爾加維聯合王國嘅成員。
葡屬帝汶

葡屬帝汶係葡萄牙舊時一個殖民地，喺帝汶東面，1702年建立，1975年短暫獨立後畀印尼吞併，到2002年先至真正獨立做東帝汶。
葡佔屯門

葡佔屯門（葡文：Tamão）係指葡萄牙喺1514到1521年間喺香港屯門島、屯門海澳及葵涌海澳同附近地區建立嘅政權。
葡京酒店

葡京酒店（簡稱：葡京；繁稱：澳門葡京酒店；葡文：Lisboa［繁稱：Hotel Lisboa／Hotel Lisboa Macau］），係澳門首間五星級酒店，現時出租用房間數目為1,071；入面重有葡京娛樂場（葡文：Casino Lisboa；俗稱：葡京賭場）；隔籬嘅新葡京酒店起好之後，坊間通常叫「葡京酒店」做舊葡京，加以區分。
葡京娛樂場及葡京酒店之其他部分，先後响1970年2月3號及同年6月11號開張，乃澳門一大地標；裏面曾經有稱為葡京沙圈嘅色情生意，亦甚為聞名。

都市傳説
唔少人覺得葡京酒店設計有古怪，相信間嘢包含由高人指點嘅風水布局，務求令入場賭徒輸錢；坊間亦流傳會令賭客行好運嘅所謂破解辦法，有對此深信不疑，付諸實行嘅人。有啲人習慣喺賭輸咗錢之後，去幫襯葡京沙圈，認為同個妓女扑嘢，可以轉下手風。何鴻燊雖然曾經喺訪問中講過，自己完全唔信風水，但係述及葡京酒店重建計劃時，又話：「雀籠（舊葡京）講風水，好多人走進去不願出來，因為從大門進去後要先進貢才能出來」，並解釋「雀籠」同大門口就好似文物一樣，唔會拆。
葡坪青年站

葡坪青年站（韓文：포평청년역）係北韓嘅鐵路車站，喺兩江道金亨稷郡。1988年8月3日落成使用。
葡京人綜合渡假村

澳門葡京人（Lisboeta Macau）係澳門主題公園渡假村股份有限公司喺澳門路氹城起嘅大型度假村，近澳門東亞運動會體育館同上葡京，佔地10.6萬平方米，總建築面積有14.1萬平方米。曾先後提出起Jockey Club Hello Kitty主題樂園。項目經多次延後同更改，項目喺2018年8月平頂，其後公佈項目名為葡京人綜合渡假村。董事何猷亨表示呢幾年嚟澳門落成嘅主題度假村欠缺澳門經典元素，呢個項目希望以新形式延續澳門人嘅集體回憶，重塑澳門面貌。
由2020年12月20號開始，借出酒店畀政府作為「自選醫學觀察酒店」提供有需要人士自費入住，喺借用為「自選醫學觀察酒店」期間，葡京人酒店嘅餐飲、零售同娛樂項目將唔會對外開放。原本打算同澳博嘅上葡京一齊喺2020年開幕，但係兩者都因為武漢肺炎而要延長至2021年初先開幕。
2021年6月23號，澳門主題公園渡假村有限公司透過新聞稿表示，7月17號開始部分設施將會率先開放。
此架步現時冇賭場，將來可能會開翻間。

結構
度假村大樓有12層高，設有三個酒店品牌，提供合共820間客房。包括葡京人酒店、全球首間以LINE FRIENDS作為主題嘅酒店和全球第一間L'OCCITANE酒店。而建築細節會參考澳門嘅經典建築物，例如愛都酒店、皇宮娛樂場同新中央酒店等。

葡京人酒店
以現代風格設計呈現1960年代澳門舊風貌，設有574間客房。
受武漢肺炎影響，由2020年12月19號起，呢間酒店畀澳門政府作為自選醫學觀察酒店之一。

LINE FRIENDS 主題酒店
LINE FRIENDS主題酒店提供82間客房同套房，分為3種唔同特色嘅主題客房，包括「LINE FRIENDS主題房」、「BROWN主題房」同「CONY主題房」。

L'OCCITANE 酒店
全球第一間以國際出名天然護理品牌L'OCCITANE為設計藍本嘅主題客房，設有164間客房同套房，以品牌嘅發源地—法國南部普羅旺斯作為設計主題。

設施
購物商場設有100間商店，有仿舊葡京外觀嘅「鳥籠」裝飾，牆身以LED燈點綴住澳門獨特風景，展現出新穎澳門印象，又以戶外懷舊街景同室內未來場景為主題，另外亦設有全球首個結合震撼視覺元素，全長388米長，一共設有5條滑翔道嘅高空滑索、12米高嘅室內跳傘館Indoor Skydiving同埋集IMAX影院同MX4D影院，合共9間影院提供大約1,200個座位嘅英皇戲院等。

澳門皇宮
「澳門皇宮」參照當年第一艘以「賊船」成名嘅「皇宮娛樂場」而建設，呈現中國宮廷氣派。
葡京沙圈

葡京酒店地庫商場有條圓形迴廊，以前有班着得好性感嘅妓女喺道兜兜轉轉，畀嫖客揀嚟幫襯，就好似啲馬喺沙圈入面行嚟行去，於是就俾人冠以葡京沙圈（或者馬圈）之㖸稱；呢個架步聞名世界，吸引到大把港台同外國游客嚟尋歡或者純粹參觀。雖然其他賭場都有企街妓女，但係佢哋嘅作風低調得多。

史
葡京沙圈响1970年代末成形，隨住當地流行艷舞表演而出現，啲流鶯起初以俄羅斯人為主；到咗1980同1990年代，澳門日式夜總會盛行，葡京沙圈妓女變成以北姑為主；上者沒落，桑拿浴室乘勢而起，有揸住工作簽證嘅真假骨妹做雞，喺嗰道揾嫖客；揸住旅遊證件，喺澳門做一樓一鳳嘅私娼，亦大有人在。
响2000年，葡京酒店設立制度管理該處淫業，只准佢哋嘅撈女（縱然都冇職員身分）喺嗰處揾食，並限定呢班人准租焉啲房間；野鷄會被看更趕走。到咗2013年，套制度大改，變得唔止精密，重會主動招募妓女，同收佢哋好多錢，形成咗個不折不扣嘅賣淫集團。
長年以嚟，澳門政府對於黃業，隻眼開隻眼閉，通常只係捉下賣淫者，罰啲錢；若果發現唔係當地人，重會踢走埋添。响2015年1月10號，司警走去拉人𢫏檔，拘捕3個澳門人、2個大陸人同1個香港人而開始羈留，帶走95個大陸同1個越南妓女協助調查，重通知埋大陸相關部門做嘢，葡京沙圈成為歷史，被叫做舊沙圈。高天賜推測，呢次行動係中共中央推行反貪腐政策，洗太平地嘅表現。
响2016年3月17號，初級法院判何猷倫、王巧遇、倫國強、麥德才、喬艶艶同潘湛源操縱賣淫罪成立；除王以外，統統視作已完成服刑而放走；只有潘唔係葡京賭場正式職員。中級法院响2019年12月1號，判佢哋6個更多罪名成立，監禁年期大增；何嘅改判罪名為創立並領導犯罪集團罪同58項操縱賣淫罪，王、倫、麥、喬嘅改判罪名為參加犯罪集團罪同58項操縱賣淫罪，潘嘅改判罪名為參加犯罪集團罪同3項操縱賣淫罪；冚唪唥要（再）入冊。
葡國雞

葡國雞（粵拼：pou4 gwok3 gai1）又叫焗葡國雞，係澳門菜式，將椰汁同咖喱較成葡汁，同雞肉、薯仔、紅蘿蔔、洋蔥等配料一齊焗熟。如果焗盤放埋蛋炒飯做底，就係焗葡國雞飯
。
葡萄牙足球代表隊

葡萄牙足球代表隊係代表葡萄牙嘅足球隊，由葡萄牙足球總會打理，會出席國際足球賽事好似世界盃同歐洲國家盃咁。
葡萄球菌

葡萄球菌（學名：Staphylococcus）係葡萄球菌科嘅一個屬。
葡萄酒

葡萄酒（粵拼：pou4 tou4 zau2）係指用提子發酵而釀成嘅酒，味道通常係甜甜哋酸酸哋噉嘅。葡萄酒主要分成紅酒同白酒兩大類。
有啲人會攞葡萄酒嚟收藏。

陳化
2019 年加州呢一座葡萄酒窖，儲住咗好多支葡萄酒。座酒窖喺氣溫等多種條件上都啱啱好。
睇埋：葡萄酒陳化

投資
事實表明，陳年嘅葡萄酒好多時都畀人覺得零舍好飲，而古舊嘅葡萄酒可以價值連城，一支值成幾廿萬銀美金嘅都有－噉即係話葡萄酒有可能隨住時間價值上升，所以可以攞嚟做投資嘅一種；事實係，有啲人會買葡萄酒嚟收藏，靠呢啲收藏做自己嘅投資；不過要留意嘅係，葡萄酒可以按成份或者產地等嘅因素分做好多唔同類，而且儲起上嚟要有技巧，如果唔係嘅話就會搞到啲酒變味（變味就會喪失價值），所以要玩呢種投資，有需要對葡萄酒有返咁上下認識先得。
葡萄糖逆生

葡萄糖逆生係一個新陳代謝過程，喺呢個過程，一啲唔屬於碳水化合物嘅含碳分子，好似丙酮酸、乳酸、甘油、氨基酸或者單數鏈嘅脂肪酸，佢哋掉轉頭合成翻葡萄糖。
葡萄牙航空

（葡文：TAP Portugal）係葡萄牙嘅載旗航空公司，1945年3月15號成立，總部喺里斯本。 佢係葡萄牙嘅國家航空公司，用里斯本機場做樞紐同埋公司總部。葡萄牙航空都係星空聯盟嘅成員，主要業務係經營葡萄牙國內、歐洲、非洲、美洲嘅航線。
葡萄牙話歸融話

葡萄牙話歸融話係以葡萄牙話為基礎嘅歸融話，數目都唔少。
葡萄牙話歸融話可以跟Dulce Pereira嘅分法，按地域同次源語劃分：

畿內亞
Kabuverdianu：響維德角講，簡稱「Crioulo」。
Kriol：響畿內亞比紹講。
Casamança話：響塞內加爾Casamança地區講。

畿內亞灣
聖多美島
Forro：響聖多美島講，島嘅南端除外；又叫São-tomense。
Ngolá：響聖多美島南端Caué區São João dos Angolares鎮講。
Lunguyè：響普林西比島講。
Fá d'Ambô：響赤道畿內亞嘅安諾本島講。

南亞
Velhos：響印度第烏講，溝咗古吉拉特話。不過呢種話如今差唔多俾古吉拉特話取代晒，瀕臨失傳。
Casa：響印度達曼講，溝咗孔卡尼話。
Kristi：響印度रायगढ़ जिला講，係大約700人嘅唯一語言。
Crioulo do Sri Lanka：響斯里蘭卡嘅මඩකලපුව（மட்டக்களப்பு）、亭可馬里、普塔勒姆區講。
以前，響印度其他地方、緬甸、孟加拉都有過唔少隻葡萄牙話歸融話，但係已經失傳。

東南亞
Papiá kristáng：響馬來西亞（馬六甲、吉隆坡）、星加坡講。
Papia Tugu：響印尼耶加達講，到咗1940年代已經失傳，最後一個曉講嘅人響1978年離世。
Portugis：響印尼嘅安汶島、德那第島同埋摩鹿加群島講，時代係16世紀至20世紀中葉。
Bidau：響東帝汶講；不過，到咗1960年代，已經俾葡萄牙話取代晒，因而失傳。

中國
澳門土話：響澳門講。

美洲
巴皮亞曼多話：響ABC群島講，混合咗西班牙話、荷蘭話、非洲話同本土話。
Saamáka：響蘇里南講，溝咗英文同一尐非洲話。
葡萄科

葡萄科（Vitaceae）係雙子葉植物綱葡萄目下嘅唯一一個科，有約莫14個屬910個品種。